การขุดทอง กับการขุด Bitcoin แตกต่างกันอย่างไร
1.ลักษณะของการขุด
ทองคำ ต้องมีการสำรวจ เเล้วก็ลงทุนสร้างเหมืองขุดเจาะในบริเวณนั้น ๆ ไป จากนั้นค่อยนำมาหลอมขึ้นรูปใหม่เป็นทองคำเเท่งหรืออะไรก็ว่าไป
Bitcoin เป็นการขุดโดยใช้กำลังไฟฟ้า ซึ่งที่นิยมใช้มีทั้งการใช้การ์ดจอหรือการใช้เครื่องขุดโดยเฉพาะ ที่เรียกว่า Application-Specific Integrated Circuit หรือ ASIC


2.ต้นทุนการผลิต
ทองคำ ในโลกมีบริษัททำเหมืองทองคำใหญ่ ๆ อยู่ 5 แห่ง ประกอบด้วย 
บริษัท	ราคาหน้าเหมือง
Newmont	935 เหรียญ/ออนซ์
Barrick Gold Crop	870-980 เหรียญ/ออนซ์
Kinross	995 เหรียญ/ออนซ์
AngloGold Ashanti	1029 เหรียญ/ออนซ์
Gold Fields	965-1169 เหรียญ/ออนซ์
สามารถสรุปได้ว่าค่าเฉลี่ยจากทั่วโลกจะอยู่ที่ประมาณ 975 เหรียญ/ออนซ์ ซึ่งราคานี้ยังไม่ได้รวมค่าอื่น ๆ อีกประมาณ 7.5% นั่นหมายความว่าราคาหน้าเหมืองที่แท้จริงจะอยู่ที่ประมาณ 1,060 เหรียญ/ออนซ์
Bitcoin ต้นทุนการขุดหลัก ๆ นั้นมีอยู่ 2 ปัจจัย คือ ตัวของเครื่องขุดว่ามีกำลังการขุดมากขนาดไหน เเละ ค่าไฟในการขุดซึ่งเเต่ละประเทศก็จะต่างกันไป สมมติให้ เครื่องขุด Bitcoin ใช้เวลาขุด 4 ปีเพื่อให้ได้ 1 Bitcoin ดังนั้น ที่ 0.09 ดอลลาร์สหรัฐต่อกิโลวัตต์ชั่วโมง ตามค่าไฟในประเทศที่เก็บค่าไฟถูก ต้นทุนทั้งหมดจะอยู่ที่ประมาณ 27,00 ดอลลาร์สหรัฐ ที่ 0.15 ดอลลาร์สหรัฐต่อกิโลวัตต์ชั่วโมง ตามค่าไฟในประเทศสหรัฐอเมริกา ต้นทุนทั้งหมดจะอยู่ที่ 39,000 ดอลลาร์สหรัฐ โดยเฉลี่ยเเล้วต้นทุนการขุด Bitcoin จะอยู่ที่ประมาณ 33,000$ ต่อ 1 BTC


3.ปริมาณที่ขุดได้ต่อปี 
ทองคำ
Newmont ผลิตทองคำได้ประมาณ 3 ตัน
Barrick Gold Crop ผลิตทองคำได้ประมาณ 9 ตัน
Kinross ผลิตทองคำได้ประมาณ 6 ตัน
AngloGold Ashanti ผลิตทองคำได้ประมาณ 79 ตัน
Gold Fields ผลิตทองคำได้ประมาณ 5 ตัน
แต่ทั้งนี้ ปริมาณทองคำที่ขุดออกมาได้ต่อปีจะยังสามารถปรับเพิ่มขึ้นหรือลดลงได้เล็กน้อย ในกรณีที่เหมืองต้องการเพิ่มหรือลดกำลังการขุด

Bitcoin ถูก Fix ด้วย Code ทำให้ในเเต่ละปีจะมีกำลังการผลิตคงที่ ต่อให้จะมีคนขุดเพิ่มขึ้นอีกกี่คน หรือ เหลือคนขุดเเค่คนเดียว Bitcoin ก็จะมีปริมาณออกมาคงที่อยู่ดี

สรุป
จะเห็นได้ว่าทั้งทองคำเเละ Bitcoin ใช้กระบวนการผลิตที่เรียกว่าการขุดเหมือนกัน เเต่สิ่งที่เรียกว่าการขุดนั้น ก็มีรายละเอียดที่เเตกต่างกันค่อนข้างมาก แต่ด้วยคุณสมบัติที่มีอยู่อย่างจำกัดเเละผลิตออกมาต่อปีได้อย่างจำกัด ก็มีลักษณะที่คล้ายคลึงกัน อาจจะต่างบ้างตรงที่ทองคำยังสามารถเพิ่มหรือผ่อนกำลังผลิตได้เล็กน้อย ดังนั้นทั้งทองคำเเละ Bitcoin ก็น่าจะเป็นตัวรักษามูลค่าของเงินได้ดีกว่าเงินสดเเน่นอน
เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน,ความรู้ทางการเงิน